2023 5 8
LT
Europos Sąjungos oficialusis leidinys
C 163/11
Tyrimo rezultatai4 Dalyviai12
Atrinktų, užsiregistravusių, paskirtų ir su kiekviena intervencija susijusių tolesnių veiksmų dalyvių skaičius.
Primygtinai rekomenduojama13naudoti šią arba panašią struktūrinę schemą.
Atkreipkite dėmesį į tai, kad toliau pateikta struktūrinė schema skirta atsitiktinės atrankos būdu atliktiems dviejų atšakų tyrimams.
Struktūrinę schemą reikės pakoreguoti atsižvelgiant į skirtingus tyrimų modelius.
Bazinės demografinės ir klinikinio tyrimo charakteristikos4
Jei įmanoma, nurodykite dalyvių amžių, lytį, etninę kilmę, šalį, ligos stadiją, susijusias gretutines ligas ir su dalyviais susijusius kitus ligos eigai įtaką darančius veiksnius.
Jei taikoma, kiekvienos grupės priežiūros paslaugų teikėjų aprašymas (atvejų skaičius, kvalifikacija, kompetencija ir t. t.) ir centrai (atvejų skaičius).
Intervencijos rezultatas4
Rezultatai pagal pirminę vertinamąją baigtį, įskaitant absoliučiais skaičiais, kai įmanoma (pvz., 10/20, o ne 50 proc.), numatomą poveikio dydį ir rezultato tikslumą.
Nurodykite, ar analizė grindžiama numatymu gydyti ar protokolais.
Galima pranešti apie antrinių vertinamųjų baigčių ar papildomų analizių rezultatus, tačiau reikėtų aptarti, kokie pavojai kyla darant išvadas remiantis šiais rezultatais.